EkBass/fiwiki-20250220-pages-articles huggingface dataset:
Gottlieb Daimler

Gottlieb Wilhelm Daimler (17. maaliskuuta 1834 Schorndorf − 6. maaliskuuta 1900 Stuttgart) oli saksalainen insinööri ja autotehtailija. Daimler työskenteli 1872–1881 Gasmotorenfabrik Deutzin moottoritehtaassa, jossa hän tutustui Nicolaus Otton nelitahtiperiaatteeseen. Vuonna 1882 Daimler rakensi ja patentoi Maybachin avulla bensiinimoottorin. Daimlerin ja Maybachin kehitystyön myötä moottori oli saavuttanut paremman käyntinopeuden ja muuttunut vaakatasoisesta pystysuuntaiseksi vuonna 1885, ansaiten lempinimen "Standuhr" eli kaappikello-moottori. Moottori asennettiin samana vuonna puiseen polkupyörän runkoon, luoden ensimmäisen nykyaikaisen polkupyörän kantamuodon. Ajoneuvo sai nimeksi Reitwagen. Vuonna 1886 Daimler asensi moottorinsa nelipyöräiseen vaunuun. Tämä oli modernin auton alkumuoto. Ensimmäinen todellinen auto rakennettiin 1889. Gottlieb Daimler katsotaan modernin henkilöauton ensikehittäjäksi ja auton isäksi yhdessä Karl Benzin kanssa. Daimler ja Benz kehittivät autonsa kuitenkin toisistaan tietämättä suunnilleen samoihin aikoihin. Daimler perusti yhdessä Maybachin kanssa vuonna 1890 Daimler-Motoren-Gesellschaft-yhtiön, joka valmisti Mercedes-merkkisiä autoja vuodesta 1900 alkaen, ensimmäisenä näistä ollen Mercedes 35 PS. Samaan aikaan Karl Benz kehitti omaa autoa Mannheimissa. Benzin Benz & Cie. ja Daimlerin Daimler-Motoren-Gesellschaft -yhtiöt yhdistyivät vuonna 1926 Daimler-Benz AG:ksi. Vuonna 1998 Daimler-Benz AG ja Chrysler Corporation fuusioituivat ja muodostivat DaimlerChrysler AG:n. == Lähteet == == Aiheesta muualla == Luokka:Saksalaiset insinöörit Luokka:Saksalaiset keksijät Luokka:Saksalaiset liikemiehet Luokka:Mercedes-Benzin henkilöstö Luokka:Saksalaiset autonsuunnittelijat Luokka:Autoilun pioneerit Luokka:Vuonna 1834 syntyneet Luokka:Vuonna 1900 kuolleet
Juhani Kaskeala

Pauli Juhani Kaskeala (s. 26. heinäkuuta 1946 Kuopio) on eläkkeellä oleva suomalainen amiraali. Hän toimi Suomen puolustusvoimain komentajana 4. kesäkuuta 2001 – 31. heinäkuuta 2009. Kaskealan komentaja-aikana Suomen puolustusvoimat kansainvälistyi ja tiivisti yhteistyötä Naton kanssa. Suomi osallistui rauhanturvaoperaatioihin muun muassa Afganistanissa ja Tšadissa. Venäjä alkoi varustautua uudelleen, ja Baltian maat liittyivät Natoon 2004. Kaskeala on naimisissa fysioterapeutti Reija Maarit Kaskealan kanssa ja heillä on kaksi lasta. == Ura == Kaskeala valmistui Merisotakoulusta vuonna 1969 ja yleisesikuntaupseeriksi Sotakorkeakoulusta vuonna 1981. Ennen puolustusvoimain komentajan tehtävää Kaskeala toimi muun muassa kadettikurssin johtajana Merisotakoulussa 1972–1975, YK:n sotilastarkkailijana Lähi-idässä 1975–1976, tykkivene Karjalan päällikkönä 1981–1982, tasavallan presidentin adjutanttina (sekä III, II että I adjutanttina) 1982–1989, ohjuslaivueen komentajana 1989–1991, Suomen sotilasasiamiehenä Lontoossa 1991–1993 ja Brysselissä 1993–1994, puolustusneuvoston yleissihteerinä 1994–1997, Turun ja Porin sotilasläänin komentajana 1997–1998 ja Puolustusministeriön puolustuspoliittisen osaston päällikkönä 1998–2001. Kommodoriksi Kaskeala ylennettiin 1992, lippueamiraaliksi 1996, kontra-amiraaliksi 1998, vara- amiraaliksi 2000 ja amiraaliksi 2001. Kaskeala avusti 1999 presidentti Martti Ahtisaarta Kosovon rauhansopimuksen tekemisessä. Kaskeala jäi eläkkeelle Puolustusvoimien komentajan virasta 1. elokuuta 2009 alkaen. Hänen seuraajakseen tuli Ari Puheloinen. Eläkkeelle jäätyään Kaskeala on muun muassa perustanut konsulttitoimistonKauppalehti: Amiraali Kaskeala ryhtyi ydinvoimakonsultiksi (Archive.org), Hs.fi ja toiminut vuodesta 2009 Koneen hallituksen jäsenenä ja vuodesta 2012 muutamia vuosia Nixu Oyj:n hallituksen jäsenenä. Kaskeala konsultoi yhdysvaltalaisen Boeingin F/A-18E/F Super Hornet -hävittäjäehdokkaan edustajana Suomen HX-hävittäjähankkeessa.Rai Suihkonen, Amiraali Kaskeala konsultoi amerikkalaisia hävittäjäkaupoissa, Keskisuomalainen 21.3.2017 Amiraali Kaskeala toimi myös Suomen Purjehdus ja Veneily ry:n ensimmäisenä puheenjohtajana vuosina 2011–2012. Hän on viimeinen pitkäaikaista valkopohjaista ja kolmetähtistä liiton puheenjohtajan komentoviiriä käyttänyt tämän luottamustehtävän hoitaja.Purjehtijan Vuosikirja 2012, s. 484 Hänen seuraajansa käyttää uusittua mallia eli venekerhon kommodorin viiriä jossa on SPV:n uusi erikoismerkki.Purjehtijan vuosikirja 2013, s.484 == Huomionosoituksia == * Suomen Valkoisen Ruusun ritarikunta (Suomi, 2002) * Vapaudenristin ritarikunta (Suomi, 2010) * Kunnialegioona (Ranska, 2004) == Lähteet == == Aiheesta muualla == * Juhani Kaskealan curriculum vitae – Puolustusvoimat Luokka:Suomalaiset amiraalit Luokka:Puolustusvoimain komentajat Luokka:Vuonna 1946 syntyneet Luokka:Elävät henkilöt Luokka:Seulonnan keskeiset artikkelit
Kaskeala

Kaskeala-nimisiä henkilöitä: * Juhani Kaskeala (s. 1946), amiraali, entinen Suomen puolustusvoimain komentaja * Pauli Kaskeala, eversti, Juhani Kaskealan isä
Hägglund

Hägglund on muun muassa seuraavien henkilöiden sukunimi: * Adolf Hägglund (1838–1903), suomalainen virkamies, Kauhavan, Ala- ja Ylihärmän nimismies * Alvar Hägglund, ruotsalainen hiihtäjä * Camilla Hägglund, suomalainen juristi ja poliisipäällikkö * Erik Hägglund (1884–1962), suomalainen valokuvaaja * Erik Hägglund (1887–1959), ruotsalainen kemisti, Åbo Akademin professori * Gustav Hägglund (s. 1938), suomalainen kenraali * Göran Hägglund (s. 1959), ruotsalainen poliitikko * Harriet Hägglund (s. 1970), suomalainen laulaja ja lauluntekijä * Kaarina Buure-Hägglund (s. 1942), suomalainen virkamies ja asessori * Tor-Björn Hägglund (1928–2004), suomalainen lääkäri, psykiatri, kirjailija * Vilja Hägglund (1931–2016), suomalainen psykoanalyytikko * Woldemar Hägglund (1893–1963), suomalainen jääkärikenraaliluutnantti. Yritys: * Hägglund & Söner AB, entinen ruotsalainen konepajakonserni. Luokka:Sukunimet
ECC

ECC voi tarkoittaa seuraavia asioita: * Elliptisen käyrän salausta () * Euroopan kuluttajakeskus, ECC * Jääkiekon Euroopan seurajoukkueiden mestaruusturnaus () * Virheenkorjauskoodi ().
Kandaharin maakunta

Kandaharin maakunta on yksi Afganistanin 34 maakunnasta. Se sijaitsee valtion eteläisissä osissa. Myös maakunnan pääkaupunki on nimeltään Kandahar. Maakunnassa on noin 1,4 miljoonaa asukasta. Paštut ovat suurin etninen ryhmä. Maatalous ja karjanhoito ovat tärkeitä elinkeinoja, samoin huumeiden jalostus. Vuonna 2017 arvioitiin, että 13 % väestöstä oli lukutaitoisia. 2010-luvun alussa Kandaharin maakunta oli Talebanin vahvaa tukialuetta. ==Lähteet== Luokka:Afganistanin maakunnat
Qunduzin maakunta

Qunduzin maakunta (myös: Kunduzin maakunta) on yksi Afganistanin 34 maakunnasta. Se sijaitsee maan pohjoisosassa Qunduzin kaupungin ympärillä. Qunduzin maakunnan pinta-ala on 8 039 neliökilometriä ja asukasluku noin 1,1 miljoonaa. Pääosa maakunnasta on tasaista, noin viidennes vuoristoista. Vuorilta alkaa Kunduz-joki monine sivujokineen, ja yhtyy Amudarjaan Kunduzin kaupungin lähellä. Maakunnan tärkein elinkeino on maatalous, joka on 66%:n pääelinkeino. Teollisuus jalostaa maataloustuotteita kuten puuvillaa. Paštut ovat suurin etninen ryhmä, siihen kuuluu noin kolmannes väestöstä. Uzbekkeja on noin 27 ja tadžikkeja noin 20 prosenttia. Uskonnoltaan alueen asukkaista 94 % on sunneja, 6% šiioja. Vuonna 2017 arvioitiin, että 20% väestöstä oli lukutaitoisia. Maakunta jakautuu kuuteen alueeseen: Ali Abad, Archi, Chahar Dara, Imam Saheb, Khan Abad, Kunduz ja Qalay-i-Zal. ==Lähteet== == Aiheesta muualla == Luokka:Afganistanin maakunnat
Bofori (televisiosarja)

Bofori oli lapsille ja nuorille suunnattu salapoliisisarja, jota esitettiin Yle TV2:lla kuusi kautta vuosina 2011–2014. Boforin ovat käsikirjoittaneet Mikko Koivusalo, Janne Heinonen ja Jari Mäkipää. Se on jatkoa Operaatio Hurrikaanille. Boforilla oli myös agenttiaiheinen nettipeli, josta haettiin välillä agentteja studiolähetyksiin. Boforin kohtaukset kuvattiin virtuaalistudiossa Tampereen Ristimäessä. Kaksi ensimmäistä 13 jakson tuotantokautta esitettiin syksyllä 2011 ja 2012. Keväällä 2013 esitettiin kolmannen kauden 10 uutta jaksoa ja syksyllä 2013 neljännen kauden 10 uutta jaksoa. Keväällä 2014 esitettiin viidennen kauden 11 uutta jaksoa ja syksyllä kuudennen kauden 11 uutta jaksoa. Ohjelma päättyi 26. joulukuuta 2014. Bofori voitti lasten- ja nuortenohjelman Koura-palkinnon vuonna 2011. == Näyttelijät == === 1. kausi === === 6. kausi === == Lähteet == == Aiheesta muualla == * Boforin nettipeli Luokka:Yle TV2:n televisio-ohjelmat Luokka:2010-luvun suomalaiset televisiosarjat
Pyhä Leo III

Leo III (750–12. kesäkuuta 816)The Book of Saints, s. 340. oli paavina 26. joulukuuta 795 – 12. kesäkuuta 816.Hanska 2005, s. 318. Hän oli syntyjään roomalainen. Virkakautensa alussa Leo herätti vastustusta. Rooman ylhäisö syytti häntä muun muassa väärästä valasta ja aviorikoksesta. Leo pantiin muodollisesti viralta vuonna 799 ja lähetettiin luostariin. Leon onnistui kuitenkin paeta. Hän pääsi Kaarle Suuren puheille, joka ei tunnustanut Leon viraltapanoa. Leon vastustajat lähettivät Roomasta omat lähettiläänsä Kaarle Suuren luo. Kaarle Suuren neuvonantaja Alkuin huomautti isännälleen, ettei mikään maallinen oikeus voisi tuomita paavia. Silloin Kaarle Suuri päätti antaa Leolle sotilassaattueen paluumatkan turvaksi. Marraskuussa vuonna 800 Kaarle Suuri matkusti Roomaan. Leon ja hänen vastustajiensa riita ratkaistiin joulukuussa pidetyssä neuvonpidossa. Leo vannoi, että häntä vastaan esitetyt syytteet olivat vääriä, ja seurauksena Leon vastustajat karkotettiin. Leo III kruunasi Kaarle Suuren keisariksi Rooman Pietarinkirkossa joulupäivänä 800. ==Lähteet== * * ===Viitteet=== ==Aiheesta muualla== Luokka:Paavit Luokka:Vuonna 750 syntyneet Luokka:Vuonna 816 kuolleet
Antoniitat

Antoniitat olivat ranskalaisen aatelismies Gaston Guérin perustama kristillinen maallikkojärjestö. Se perustettiin St. Didier de la Mothessa vuonna 1089 torajyvien aiheuttamaan tautiin sairastuneiden hoitamista varten. Koska Guérin pojan uskottiin parantuneen taudista Pyhän Antonioksen pyhäinjäännösten ansiosta, Pyhästä Antonioksesta tuli järjestön suojeluspyhimys ja järjestö sai nimensä. Järjestö yhdistettiin myöhemmin Maltan ritarikuntaan. Myöhemmin Pyhästä Antonioksesta tuli torajyvien sairastuttamien suojeluspyhimys ja tautia alettiin kutsua nimellä "Pyhän Antonioksen tuli". Luokka:Katolisen kirkon sääntökunnat Luokka:Katolinen kirkko Ranskassa
Adenosiinitrifosfaatti

Adenosiinitrifosfaatti eli ATP on runsasenergiainen yhdiste, jota tuottavat mitokondriot soluhengityksellä, solulimassa glykolyysi ja viherhiukkaset fotosynteesin valoreaktioissa. ATP:llä on tärkeä osa solun energiataloudessa. ATP:tä käytetään energian siirtoon ja lyhytaikaiseen varastointiin. Elimistön solujen tarvitessa ATP-molekyyleihin sitoutunutta energiaa ATPaasi-niminen entsyymi pilkkoo runsasenergiaisia sidoksia fosfaattiryhmien väliltä. ATP:ssä on emäsosa (adeniini), sokeriosa (riboosi) ja 3 fosfaattiosaa. Kun ATP:stä irtoaa yksi fosfaattiosa, siitä tulee adenosiinidifosfaattia eli ADP ja kun ADP:stä irtoaa vielä yksi fosfaattiosa, syntyy adenosiinimonofosfaattia eli AMP. Ihmisen arvioidaan käyttävän painonsa verran ATP-molekyylejä vuorokaudessa. Tämä tarkoittaa sitä, että yksi ATP-molekyyli kierrätetään 1 000–1 500 kertaa vuorokauden aikana. Lihassoluissa ATP on ainoa lihassupistuksen energialähde. Sitä on varastoituneena lihaksissa vain vähän, ja nämä varastot hyödynnetään nopeasti. ==Katso myös== *Gibbsin energia == Lähteet == == Aiheesta muualla == *Terveysportti, metatesaurus: Adenosiinitrifosfaatti *Opetus.tv: Biologian etäopiskeluympäristö, Energia (ATP) *PubChem: Adenosine Triphosphate *DrugBank: Adenosine triphosphate *KEGG: Adenosine 5'-triphosphate *ChemBlink: Adenosine triphosphate Luokka:Solubiologia Luokka:Nukleotidit Luokka:Seulonnan keskeiset artikkelit
HS Metro

HS Metro (aiemmin Metro) oli Suomessa vuosina 1999–2020 ilmestynyt ilmainen kaupunkilehti. Lehti ilmestyi pääkaupunkiseudulla, mutta parhaimmillaan sen levikki ulottui Lahteen, Tampereelle ja Turkuun. Se ilmestyi pitkään joka arkipäivä, kunnes vuoden 2019 alusta lähtien kahdesti viikossa.HS Metro 17.4.2020, s. 4–5 Lehden aihealueet kattoivat Suomen ja muun maailman keskeiset tapahtumat. Lehteä jaettiin joukkoliikennevälineissä ja lehden sai myös käsijakelijoilta ja lehtitelineistä muun muassa kauppakeskuksissa, yritysten toimistorakennuksissa, businessparkeissa, oppilaitoksissa, kahviloissa ja lounasravintoloissa. == Historia == Lehden ilmestyminen alkoi syyskuussa 1999. Vuonna 2006 Sanoma-konserniin kuuluva Sanoma Osakeyhtiö (nykyinen Sanoma Media Finland) osti Suomen Metro-lehden liiketoiminnot Metro International S.A:lta. Metron viikkoliitteen, Metro Liven, ensimmäinen numero ilmestyi perjantaina 7. syyskuuta 2007. Siinä missä kantalehti kertoi uutiset, Metro Live keskittyi viikonloppuun. Se ilmoitti olevansa manuaali viikonlopun viettoon sekä katsaus ihmisiin ja ilmiöihin. Sittemmin Metro Live muuttui kiinteäksi osaksi Metroa, ja sen nimeksi vaihdettiin Metro wkd. Metro Liven yhteydessä toimi jäsenklubi Club Metro, jonka tehtävänä oli tarjota Metron lukijoille viikoittain vaihtuvia jäsenetuja- ja tarjouksia. 16\. marraskuuta 2016 Metron nimeksi tuli HS Metro, joka korvasi samalla myös HS Mestan. Keväällä 2020 ilmoitettiin lehden lopettamisesta. Viimeisen numeron ilmestymispäivä oli 17. huhtikuuta 2020. == Lähteet == == Aiheesta muualla == * Metro-lehti – suomalaisversio * Metro – kansainväliset sivut Luokka:Suomalaiset ilmaisjakelulehdet Luokka:Kansainväliset lehdet Luokka:Kaupunkilehdet Luokka:Sanoma Media Finland Luokka:Helsingin media Luokka:Media-alan tuotemerkit Luokka:Ilmestymästä lakanneet suomalaiset sanomalehdet
Tuija Halonen

Tuija Kaarina Halonen (oik. Halonen-Lohikoski, o.s. Vartiainen; ) oli suomalainen näyttelijä. Hän työskenteli sotien jälkeen muun muassa Helsingin Ympäristöteatterissa ja Lappeenrannan Työväenteatterissa, kunnes sai sivuosan elokuvasta Kaunis Veera eli ballaadi Saimaalta (1950). Tämä johti kiinnitykseen Suomen Filmiteollisuuden elokuvanäyttelijäksi 1951. == Ura == Valkokankaalla Halosen tyypitettyjä rooleja olivat vaaleat ja amerikkalaistyyliset hurmaajattaret. Tällaisia olivat muun muassa Sannin rooli elokuvassa On lautalla pienoinen kahvila (1952) ja nimiosa Muhoksen Mimmissä (1952). Hän esiintyi myös muun muassa Pekka Puupää -elokuvissa. Halosen elokuvaura päättyi parodiseen elokuvaan Taape tähtenä (1962). Näyttelijänuransa jälkeen Halonen avasi lahjatavaraliike Finn-Shopin Helsingin Eerikinkadulle. == Yksityiselämä == Tuija Halonen oli naimisissa kapellimestari Hannu Olavi Halosen kanssa 1945–1947. Vuonna 1964 hän avioitui elokuvaohjaaja Armand Lohikosken (1912–2005) kanssa. == Filmografia == * Kaunis Veera eli ballaadi Saimaalta (1950) * Tytön huivi (1951) * On lautalla pienoinen kahvila (1952) * Muhoksen Mimmi (1952) * Huhtikuu tulee (1953) * Pekka Puupää (1953) * Me tulemme taas (1953) * Kuningas kulkureitten (1953) * Kummituskievari (1954) * Hei, rillumarei! (1954) * Pekka ja Pätkä lumimiehen jäljillä (1954) * Taikayö (1954) * Lähellä syntiä (1955) * Syntipukki (1957) * Tirlittan (1958) * Patarouva (1959) * Lasisydän (1959) * Kohtalo tekee siirron (1959) * Taape tähtenä (1962) * Se alkoi omenasta (1962) == Lähteet == == Aiheesta muualla == * Luokka:Suomalaiset näyttelijät Luokka:Vuonna 1926 syntyneet Luokka:Vuonna 2009 kuolleet
Khenoboskion

Khenoboskion (, myös ; ) eli Na-sheny-en-Seth (, ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Diospoliteen nomokseen.Klaudios Ptolemaios: Geografia 4.5.72; Itinerarium Antonini Augusti s. 166. Khenoboskion sijaitsi Niilin itärannalla suunnilleen vastapäätä Diospolis Mikraa ja lähellä nykyistä Nag Hammadia. Kaupungin nimi tarkoittaa ”Hanhitarhaa”, ja voi viitata siihen, mihin seudun vetisiä niittyjä käytettiin. Hanhi oli Egyptissä yleinen lintu ja pyhitetty Isikselle, ja sen sulkia käytettiin kyninä. Stefanos Byzantionlainen sanoo kuitenkin, että paikalla olisi ollut kuitenkin ennemmin krokotiilitarhoja. Kaupungin asukkaasta käytettiin etnonyymiä Khēnoboskiatēs (). Kaupungin egyptiläinen nimi Na-sheny-en-Seth tarkoittaa ”Sethin puut” ja lyhyempi nimi Na-sheny ”Puut”. Varhaisella kristillisellä kaudella kaupungin lähellä sijaitsi luostari. Siihen liittyen tehtiin vuonna 1945–1946 gnostilaisten käsikirjoitusten löytö, joka tunnetaan Nag Hammadin kirjastona nykyisen kaupungin mukaan. == Lähteet == Luokka:Muinaisen Egyptin kaupungit
Robert Hooke

Robert Hooke (18. heinäkuuta 1635 – 3. maaliskuuta 1703) oli englantilainen fyysikko ja monilahjainen tutkija. Hän oli yksi suurimmista 1600-luvun kokeellisista tieteilijöistä. Hänellä oli tärkeä osa luonnontieteellisessä vallankumouksessa. Hooken työelämäaika jakautuu kolmeen jaksoon: tiedemieselämän taloudellisesti vaikeat varhaisvuodet, vuoden 1666 Lontoon palon jälkeiset työteliäät ja vakavaraiset vuodet sekä sairauksien ja ammatillisen kilpailun leimaamat myöhäiset vuodet. Hooke työskenteli tai oli kirjeenvaihdossa aikansa tunnetumpien tutkijoiden kanssa, jotka edustivat monia tieteenaloja. Näihin kuuluivat Christiaan Huygens, Antoni van Leeuwenhoek, Christopher Wren, Robert Boyle ja Isaac Newton.Regents of the University of California ==Saavutuksia== Hooke tunnetaan parhaiten kiinteiden aineiden kimmoisuutta koskevan Hooken lain keksijänä. Hän paransi myös kaukoputkea ja mikroskooppia sekä havaitsi mikroskoopillaan ensimmäisenä kasvien koostuvan soluistaOtavan iso Fokus, 2. osa (Em–Io, art. Hooke, Robert, Otava 1973, ISBN 951-1-00272-4 Hän esitti myös valon etenevän poikittaisena aaltoliikkeenä, joskin tämä voitiin todistaa vasta 1800-luvulla. == Lähteet == == Aiheesta muualla == Luokka:Brittiläiset arkkitehdit Luokka:Brittiläiset keksijät Luokka:Englantilaiset fyysikot Luokka:Royal Societyn jäsenet Luokka:Vuonna 1635 syntyneet Luokka:Vuonna 1703 kuolleet
Timothy McVeigh

Timothy James McVeigh (23. huhtikuuta 1968 Lockport, New York, Yhdysvallat – 11. kesäkuuta 2001 Terre Haute, Indiana, Yhdysvallat) oli entinen Yhdysvaltain armeijan sotilas, joka tuomittiin Oklahoma Cityn pommi-iskun toteuttamisesta. Hän jätti 19. huhtikuuta 1995 räjähteillä lastatun auton kaupungissa sijainneen liittovaltion Alfred P. Murrah -virastorakennuksen eteen, sytytti tulilangat ja pakeni paikalta. Seuranneessa räjähdyksessä kuoli 168 ihmistä ja loukkaantui satoja. Teon motiivina oli libertaarin McVeigh’n mukaan halu toimia liittovaltion hallinnon hänen mielestään liian suureksi kasvanutta valtaa vastaan ja myös luultavasti kostaa liittovaltion agenttien raju voimankäyttö muun muassa Wacon piirityksen aikana kaksi vuotta aikaisemmin. McVeigh tuomittiin iskusta kuolemaan 13. kesäkuuta 1997 ja teloitettiin myrkkyruiskeella vuonna 2001. McVeigh pyysi David Woodardia johtamaan prequiem-kuolinmessun teloituksensa aattona Terre Hautessa, Indianassa.Siletti, M. J., Sounding the last mile: Music and capital punishment in the United States since 1976 , väitöskirja J. Mageen johdolla, Illinois’n yliopisto, Urbana–Champaign, 2018, s. 240–241. Terry Nichols, McVeigh’n entinen armeijatoveri ja toinen jutun päätekijöinä pidetyistä, tuomittiin elinkautiseen vankeuteen 2004. McVeigh otti osaa Persianlahden sotaan, toimien ainakin M2 Bradley -rynnäkkövaunun konetykin ampujana. Hänelle myönnettiin sotilasansioistaan pronssitähti. Sodan jälkeen hän hakeutui Yhdysvaltain armeijan erikoisjoukkoihin, mutta huomasi pian, ettei ollut fyysisesti tarpeeksi kovassa kunnossa selviytyäkseen koulutuksesta. Jätettyään asevoimat hän toimi muun muassa vartijana. == Lähteet == ==Aiheesta muualla== * Timothy McVeigh’n profiili BBC:n uutissivustolla. Luokka:Murhasta teloitetut Luokka:Yhdysvaltalaiset terroristit Luokka:Yhdysvaltalaiset joukkomurhaajat Luokka:Yhdysvaltalaiset sotilaat Luokka:Yhdysvaltain liittovaltion teloittamat henkilöt Luokka:Yhdysvaltalaiset salaliittoteoreetikot Luokka:Vuonna 1968 syntyneet Luokka:Vuonna 2001 kuolleet
Kiirastuli

pienois|Kiirastulen kuvaus Etelä-Tirolista. Kiirastuli (, ’puhdistuspaikka’) on katolisen kirkon teologian mukaan olotila, jossa pelastuneen ihmisen sielu kuoleman jälkeen puhdistuu (lat. purgare, ’puhdistaa’) synneistä ennen taivaaseen pääsyä. Useimmat taivaaseen pääsevät tarvitsevat katolisen kirkon käsityksen mukaan tällaista puhdistusta ennen kuin kohtaavat Jumalan. Sitä vastoin kadotukseen joutuvat eivät käy kiirastulessa. Katolisen kirkon katekismuksen mukaan ”ne, jotka kuolevat Jumalan armossa ja ystävinä, mutta eivät ole täydellisesti puhdistuneet, saavat kyllä olla varmoja ikuisesta pelastuksestaan, mutta he joutuvat kuolemansa jälkeen läpikäymään puhdistuksen saavuttaakseen sen pyhyyden, joka on välttämätön taivaan iloon pääsemiseksi”. Käsitys kiirastulesta nojaa käytäntöön rukoilla vainajien puolesta. Tähän liittyy sielunmessujen (lat. requiem) viettäminen. Katekismuksen mukaan ”kirkko on jo varhaisimmista ajoista asti kunnioittanut vainajien muistoa ja kantanut heidän puolestaan esirukouksia ja varsinkin eukaristista uhria, jotta he puhdistuisivat ja pääsisivät autuaaksi tekevään Jumalan katselemiseen. Kirkko suosittaa myös almuja, aneita ja katumustekoja vainajien puolesta.” Katolinen kirkko katsoo kiirastulen olemassaolon näkyvän jo Raamatun kirjoissa. Kirkkoisillä se on havaittavissa varhaisimmillaan 200–400-luvuilla Clemens Aleksandrialaisen, Cyprianus Karthagolaisen, Lactantiuksen, Kyrillos Jerusalemilaisen, Gregorios Nyssalaisen, Johannes Khrysostomoksen ja Augustinuksen kirjoituksissa. Oppi dogmatisoitiin eli määrättiin pakolliseksi uskonkappaleeksi kirkon jäsenille vuonna 1274. Protestanttisten kirkkojen ja liikkeiden piirissä oppia kiirastulesta ei hyväksytä. Martti Lutherin mukaan kiirastulen olemassaolosta ei voida sanoa mitään. Ortodoksisen teologian mukaan ihmiset ovat kuolemansa jälkeen välitilassa, jossa he ovat tietoisia, mutta kirjaimellista puhdistavaa tulta ei ortodoksisen kirkon mielestä ole. Ortodoksisen näkemyksen mukaan sielut siirtyvät pois välitilasta viimeisen tuomion jälkeen. Se, että tarkoitetaanko tällä välitilalla niin sanottua tulliasemaoppia, ei ole saatu ortodoksisessa teologiassa yhteisymmärrystä. Dante Alighierin teos Jumalainen näytelmä on kuuluisa kaunokirjallinen kuvaus kiirastulesta. Dante kuvaa kiirastulen pengerretyksi vuoreksi. Kun syntinen on viimein puhdistunut synneistään, hän voi nousta vuoren huipulle, mistä alkaa paratiisi. Danten näkemys kiirastulesta on taiteilijan oma. Kirkon viralliseen näkemykseen ei myöskään kuulu käsitys kirjaimellisesta, polttavasta tulesta vaan ylipäätään kärsimyksestä tai taakasta, josta sielu kiirastulen myötä vapautuu. == Katso myös == * Helvetti == Lähteet == == Aiheesta muualla == * Purgatory. Encyclopaedia Britannica. Luokka:Katolinen teologia Luokka:Kuolemanjälkeinen elämä kristinuskossa Luokka:Seulonnan keskeiset artikkelit
Hermes Trismegistos

Hermes Trismegistos (, Hermes kolmesti-suurin) oli synkretistinen jumala, jossa yhdistyivät kreikkalaisen taruston Hermes ja egyptiläisen taruston Thot.Hiltunen, Pekka Y.: Uususkontoja, onko niitä? Kirkon lähetystyön keskus. Molemmat olivat omissa mytologioissaan kirjoituksen ja taikuuden jumalia, jotka ohjasivat sieluja tuonpuoleiseen. Heidät rinnastettiin samaksi jumalaksi erityisesti hellenistisessä Egyptissä. Samaa nimeä käytetään myös pseudepigrafisesta kirjoittajasta, joka on kirjoittanut 42 kirjaa käsittävän teoksen nimeltä Hermetica. Kyseessä ei ole historiallinen henkilö vaan joukko egyptiläisiä kirjoittajia. Teos on kirjoitettu joskus 300 eaa. - 100 jaa., ja se on tullut tunnetuksi vuosina 100–200, mutta myöhemmin sen yleisesti uskottiin olevan peräisin Mooseksen ajan Egyptistä. Teoksesta on jäljellä 17 kreikankielistä osaa, niin sanottu Corpus Hermeticum. Kiinnostus teokseen heräsi 1500-luvun lopulla uudelleen Italiassa, ja tuolloin syntyi hermetismin nimellä kulkenut okkultistinen liike. Suuri osa keskiajan ja nykyajan magiasta perustuu hermeettisiin teoksiin. == Hermeettisiä kirjoituksia == * Hermetica * Tutkielma kahdeksannesta ja yhdeksännestä == Lähteet == == Aiheesta muualla == Luokka:Antiikin Kreikan uskonto Luokka:Hermetismi Luokka:Okkultismi Luokka:Uskonnolliset hahmot Luokka:Uskonto Egyptissä
Biofysiikka

Biofysiikka on monitieteinen tutkimusala, joka tarkastelee biologisia järjestelmiä fysiikan mallein ja menetelmin. Biofysiikan keskeisiä alueita ovat molekyylirakenteiden biofysiikka ja fysiologinen biofysiikka. Molekyylirakenteiden biofysiikka käsittää biomolekyylien rakenteen ja laskostumisen mallintamista fysikaalisin menetelmin. Fysiologinen biofysiikka tarkastelee elävissä soluissa ja elimissä tapahtuvia ilmiöitä kuten hermoston ja sydämen sähköistä viestintää, aineiden kulkeutumista soluissa ja elimistössä, verenkiertoa ja lihasten ja tukielinten toimintaa fysiikan menetelmin. Biofysiikassa käytettyjä menetelmiä ovat fysiikan peruslakien soveltaminen biologisiin järjestelmiin, mittauksiin pohjautuvien (fenomenologisten) matemaattisten mallien luominen sekä erilaisten mallien pohjalta tehtävät tietokonesimulaatiot ja muut tietokoneella tehtävät analyysit. Biofysiikka antaa mahdollisuuden ymmärtää biologisia ilmiöitä kvantitatiivisesti ja mallien pohjalta ennustaa biologisten järjestelmien käyttäytymistä. Biofysiikka auttaa ennen kaikkea eläinten elimistön, kasvien, ja muiden eliöiden toiminnan ja rakenneosien koostumuksen ymmärtämisessä. Biofysikaalista tietoa voidaan soveltaa lääkkeiden kehittämisessä, annostelussa ja kohdentamisessa oikeaan paikkaan elimistössä, sairauksien diagnosoinnissa ja hoitamisessa sekä kybernetiikassa ja robotiikassa. Biofysiikkaa voi opiskella Suomessa tällä hetkellä Oulun yliopistossa ja hieman erilaisilla painotuksilla myös Itä-Suomen yliopistossa lääketieteen fysiikan koulutusohjelmassa, Helsingin yliopistossa, Teknillisen korkeakoulun teknillisen fysiikan koulutusohjelmassa ja Tampereen teknillisen yliopiston fysiikan laitoksessa. Suomen ensimmäinen biofysiikan professori oli Martti Mela (1933–2005), joka toimi professorina Oulun yliopistossa 1975–1998. == Lähteet == == Aiheesta muualla == *Oulun yliopiston biofysiikan sivut. *Biofysiikka Helsingin yliopistossa röntgenfysiikan osaston yhteydessä. *Teknillisen korkeakoulun lääketieteellisen tekniikan laboratorio. *Itä-Suomen yliopiston sovelletun fysiikan laitos. **Biofysiikkaan liittyviä kursseja *Itä-Suomen yliopiston tutkimusryhmä Biophysics of Bone and Cartilage. *
Parthenios

Parthenios Nikaialainen (, , ensimmäinen vuosisata eaa.) oli kreikkalainen kieliopintutkija ja runoilija. Hän oli kotoisin Bithynian Nikaiasta. Cinna otti hänet vangiksi ja vei hänet Roomaan vuonna 72 eaa. Hän kävi Neapoliissa, jossa hän opetti Vergiliukselle kreikkaa. Muuten hän eli Aleksandriassa. Parthenios kirjoitti elegioita, erityisesti kuolleiden muistolle, sekä lyhyitä eeppisiä runoja. Hänen ainoa säilynyt teoksensa on Erotika Pathemata (Rakkauden suruista), jonka hän kirjoitti runoilija Cornelius Gallukselle. Se on kokoelma, joka sisältää 36 rakkaustarinaa, jotka kaikki päättyvät onnettomasti. Ne on lainattu eri historioitsijoilta ja runoilijoilta. Nämä tarinat ovat arvokkaita siksi, että niistä saa paljon tietoa aleksandrialaisista runoilijoista ja kieliopintutkijoista, sillä Parthenios mainitsi lähteensä runoissaan. Parthenioksen sanotaan eläneen Tiberiuksen valtaannousuun vuonna 14 saakka. Häntä kutsutaan usein "viimeiseksi aleksandrialaiseksi". == Lähteet == Luokka:Antiikin kreikkalaiset kirjailijat Luokka:Antiikin kreikkalaiset runoilijat Luokka:Ensimmäisellä vuosisadalla eaa. syntyneet Luokka:Vuonna 14 kuolleet
Nikarkhos

Nikarkhos (, ; ensimmäinen vuosisata) oli antiikin kreikkalainen runoilija. Hän oli tunnettu lähinnä epigrammeistaan, joista on säilynyt 42, sekä satiirisista runoistaan. Joitakin hänen kirjoituksiaan on löydetty Egyptistä Oksyrhynkhoksen papyruksista. Nikarkhos oli paremmin tunnetun latinaksi kirjoittaneen Martialiksen aikalainen. Tämä sai häneltä vaikutteita. Katkelma Nikarkhokselta: == Aiheesta muualla == * Luokka:Antiikin kreikkalaiset epigrammirunoilijat
Avohoito

Avohoito on ohjattua terveyden- tai sairaanhoitoa, jossa potilas asuu omassa kodissaan eikä vietä pitkiä aikoja laitoksessa tai sairaalan vuodeosastolla. Siihen kuuluu kuntoutus ja sairauksien ehkäisy esimerkiksi terveysneuvonnan avulla. Päihdepalveluiden avohoidossa pyritään vaikuttamaan myös potilaan yleiseen elämäntilanteeseen, kuten toimeentuloon ja asumiseen.Päihdepalvelut Sosiaali- ja terveysministeriö Pyrkimyksenä on että avohoidon palveluilla edistetään ja ylläpidetään kuntalaisten terveyttä ja toimintakykyä sekä ehkäistään ja hoidetaan sairauksia. Samalla vältetään laitostumistahttp://yle.fi/aihe/artikkeli/2012/08/14/mielenterveyspotilaat- avohoitoon-siis-kadulleko. Toisinaan avohoitoon ohjaavan päätöksen taustalla ovat kuitenkin taloudelliset syyt. Etenkin mielenterveyspotilaiden avohoito on herättänyt yhteiskunnallista keskustelua. Avohoitoa suositaan etenkin päihdekuntoutuksessa, jossa toivotaan potilaan oppivan tuetun hoitojakson aikana elämään omaa arkielämäänsä raittiina. Aina potilas ei ole kypsä avohoitoon, vaan hoitosuhde aloitetaan laitosjaksolla. Psykiatrian puolella painotus siirtyi laitoshoidosta avohoitoon 1980- ja 1990-luvun taitteessa. Psykiatristen sairaalahoitopaikkojen vähentämistä ei kuitenkaan seurannut vastaavan suuruinen avohoidon resurssien lisääminen. Nykyisin mielenterveyslain mukaan avohoito on ensisijainen hoitomuoto mielenterveyden häiriöissä.Psykiatriseen sairaalaan lähettäminen FennicaMuuttuva psykiatrinen sairaalahoito Duodecim 2011 Valtaosa skitsofreniatapauksista hoidetaan psykiatrisessa avohoidossa. Psykiatrisen avohoidon potilaista noin neljänneksellä on skitsofreniadiagnoosi.http://duodecimlehti.fi/web/guest/arkisto?p_p_id=Article_WAR_DL6_Articleportlet&viewType;=viewArticle&tunnus;=duo92689&_dlehtihaku_view_article_WAR_dlehtihaku_p_auth= Yhdysvalloissa laitoshoidon korvaaminen avohoidolla on johtanut vankilaväestön kasvamiseen. Monet mielenterveyshäiriöistä kärsivät ovat siis vankilassa aikaisemman psykiatrisen laitoshoidon sijaan. Yhdysvalloissa mielenterveyshäiriöistä kärsivät usein vangitaan hoitamisen sijaan. Vankiloissa on runsaasti psykoosista kärsiviä.https://www.washingtonpost.com/news/wonk/wp/2015/04/30/a-shocking- number-of-mentally-ill-americans-end-up-in-prisons-instead-of-psychiatric- hospitals/ == Lähteet == ==Aiheesta muualla== *Duodecim: Mikä on hyvä tapa järjestää psykiatrista avohoitoa? *Duodecim: Miten pitkälle avohoitoa voidaan ja kannattaa tehostaa? *Yle Elävä arkisto: Mielenterveyspotilaat avohoitoon - siis kadulleko? *Uusi Suomi: Psykiatri käytännöstä: Väkivaltaiset ja muut ”ikävät” avohoitoon *Helsingin Sanomat: Yhdellä hoitajalla jopa sata avohoidon potilasta Helsingissä Luokka:Terveydenhoito
Risti

Risti on geometrinen kuvio, joka koostuu kahdesta viivasta, jotka leikkaavat toisensa 90° kulmassa niin että toinen tai kumpikin viivoista jakaantuu kahteen osaan. Risti on yksi vanhimmista ihmisten käyttämistä symboleista, ja se on eri muodoissaan usean uskonnon tunnuksena. Uskonnollisessa käytössä kahdesta hirrestä tehdyn ristin muoto juontaa alkunsa muinaisesta Kaldeasta, jossa sitä käytettiin Tammuz-jumalan vertauskuvana. Symbolia käytettiin myös muun muassa Egyptissä.W. E. Vine: "Vines Expository Dictionary of Old and New Testament", hakusana Cross Erityisesti kristinusko käyttää ristiä tunnuksenaan. Kristinuskossa krusifiksi eli risti, josta riippuu Jeesuksen ruumis, kuvaa Kristuksen kärsimyksiä. Avoin risti taas on toivon symboli, sillä se muistuttaa kristinuskon keskeisestä opista, Jeesuksen ylösnousemuksesta ja Taivaaseen astumisesta. Pohjoismaiden ristiliput viittaavat kristinuskoon. Joissain yhteyksissä, etenkin hautakivissä ja kuolinilmoituksissa, risti merkitään henkilön kuolinpäivän edelle. Risti tieteellisessä tekstissä merkitsee yleisimmin alaviitettä, mutta esimerkiksi biologiassa myös sukupuuttoon kuollutta eliölajia tai -ryhmää ja matematiikassa lineaarisen operaattorin Hermiten konjugaattia. == Risti merkkinä == * Risti-niminen merkki † sekä kaksoisristi ‡ * Roomalainen luku kymmenen merkitään X * Kiinalainen merkki luvulle kymmenen on 十 (katso: Kiinalaiset numerot) * Yhteenlaskun merkki (plus) on + * Tulon, erityisesti ristitulon, merkki (kertaa) on × * Punainen risti on kansainvälinen suojamerkki ja Punaisen Ristin liikkeen tunnus Tiedosto:Flag of Finland.svg|Pohjoismainen risti Tiedosto:PatriarchsCross.svg|Patriarkan risti (Lothringenin risti) Tiedosto:PopesCross.svg|Paavin risti Tiedosto:CelticCross.svg|Kelttiläinen risti Tiedosto:Saint Andrew's cross.svg|Pyhän Andreaan risti Tiedosto:Flag of Milan.svg|Pyhän Yrjön risti Tiedosto:Greek cross.svg|Kreikkalainen risti Tiedosto:Ankh.svg|Ankh-symboli eli koptilainen risti Tiedosto:HinduSwastika.svg|Hakaristi Tiedosto:Maltese- Cross-Heraldry.svg|Maltan risti Tiedosto:Cross-Pattee-Heraldry.svg|Mantovan risti Tiedosto:Cross-Pattee-Alisee.svg|Mantovan risti Tiedosto:Georgskors.svg|Yrjönristi Tiedosto:Peter's Cross.svg|Pietarin risti Tiedosto:Te cross.svg|Tau-risti eli Pyhän Antoniuksen risti Tiedosto:Serbian Cross1.svg|Serbian risti Tiedosto:Cross-Jerusalem-Potent- Heraldry.svg|Jerusalemin risti Tiedosto:Cross-Potent-Heraldry.svg|Kahvaristi Tiedosto:Cross-Crosslet-Heraldry.svg|Ristipäinen risti eli toistoristi Tiedosto:Cross-Bottony-Heraldry.svg|Apilaristi Tiedosto:Cross-Flory- Heraldry.svg|Liljaristi Tiedosto:Cross-Moline-Heraldry.svg|Ankaristi Tiedosto:Cross-Pommee-Heraldry.svg|Kuularisti Tiedosto:Lauburu.svg|Baskin risti Tiedosto:Crossed circle.svg|Aurinkoristi Tiedosto:Armenian cross2.jpg|Armenian risti Tiedosto:Regulation WW II Upperwing Balkenkreuz.png|Balkenkreuz == Katso myös == * Risti (heraldiikka) == Lähteet == == Aiheesta muualla == * *Erilaisia ristejä kuvitettuna * Luokka:Seulonnan keskeiset artikkelit
Erasmus

Erasmus voi viitata seuraaviin henkilöihin tai asioihin: == Henkilöitä == * Erasmus Darwin (1731–1802), englantilainen lääkäri ja luonnontutkija, Charles Darwinin isoisä * Erasmus Formialainen, Pyhä Elmo (k. 303), italialainen marttyyri ja pyhimys * Erasmus Reinhold (1511–1553), saksalainen tähtitieteilijä * Erasmus Rotterdamilainen (n. 1466–1536), hollantilainen renessanssifilosofi * Erasmus Desiderius Wandera (1930–2022), ugandalainen katolinen piispa == Muuta == * Erasmus-keskustelu, Martti Lutherin keskustelu Erasmus Rotterdamilaisen kanssa 1524 ja 1525 * Erasmus-linja, Rotterdamin metron linja * Erasmus (Erasme), Brysselin metron asema * Erasmus-ohjelma, opiskelijoiden ja henkilöstön liikkuvuuden lisäämiseen pyrkivä ohjelma Euroopassa * Erasmus-palkinto, alankomaalaisen Praemium Erasmianum-säätiön myöntämä palkinto * Erasmus-rakennus, yksi Euroopan unionin tuomioistuimen rakennuksista Luxemburgissa * Rotterdamin Erasmus-yliopisto (Erasmus Universitait Rotterdam), yliopisto Rotterdamissa * Erasmus Hall High School, New Yorkissa 1895–1994 toiminut koulu. == Katso myös == * Rasmus (nimi) * Asmo
Turkin lippu

thumb|250px|Kukista tehty Turkin lippu. Turkin lippu (, tarkoittaa kuuta ja tähteä) on Turkin kansallislippu. Sen mittasuhteet ovat 2:3. Turkin lippu otettiin käyttöön nykyisessä muodossaan 5. kesäkuuta 1936. Lipun tähdestä ja puolikuusta on tullut merkittävä islaminuskon tunnus, vaikka kuviota käytettiin alun perin vain maallisena valtiontunnuksena. Lipussa esiintyvä tähti oli vuonna 1793 kahdeksansakarainen, mutta vuosien saatossa se on muuttunut viisisakaraiseksi.Suuri lippukirja, s.174 Lippu muistuttaa suuresti Tunisian lippua, maiden yhteisestä historiasta johtuen. == Historia == Tähti ja puolikuu -kuvio esiintyi ottomaanien lipuissa jo 1700-luvun lopulla tai 1800-luvun alussa. Tämä symboli oli osa ottomaanien identiteettiä ja kulttuuria vuosisatojen ajan ennen kuin se muodostui Osmanien valtakunnan viralliseksi lipuksi vuonna 1844. == Lähteet == * === Viitteet === == Aiheesta muualla == Luokka:Valtioiden liput lippu
Arla Foods

Arla Foods on kansainvälinen meijeriosuuskunta, jonka pääkonttori sijaitsee Aarhusissa, Tanskassa. Osuuskunnalla on 8 000 jäsentä seitsemässä Länsi- Euroopan maassa: Ruotsissa (25 %), Tanskassa (24 %), Isossa-Britanniassa (25 %), Saksassa, Belgiassa, Luxemburgissa ja Hollannissa. Arla Foods on Pohjoismaiden suurin maitotuotteiden valmistaja. Osuuskunnan liikevaihto vuonna 2023 oli 13,7 miljardia euroa henkilökunnan lukumäärä noin 21 000. == Yhtiörakenne == Yhtiömuodoltaan Arla Foods on tanskalainen osuuskunta (Andelsselskab med begrænset ansvar, lyh. a.m.b.a.). Suomen Arla-yhtiön omistaa Arla Foods AB, jonka omistaja on emo-osuuskunta. == Tuotteet == Arla- yhtiöt hankkivat maitoraaka-ainetta vuonna 2023 noin 13,9 mrd. kiloa. Maidon ostohinta oli keskimäärin 47 senttiä kilolta. Arlan tärkeimmät tuotemerkit ovat Arla, Lurpak (voi ja muut levitteet), Castello (juustot), Puck (sulatejuusto) ja Starbucks (kahvijuomat). == Historia == Arla Foods syntyi ruotsalaisen osuuskunta Arlan ja tanskalaisen osuustoiminnallisen yhtiön MD Foodsin yhdistyessä vuonna 2000. Arla Foods laajeni vuosina 2004–12, kun se perusti tai siihen liitettiin maitoalan liiketoimintoja useassa maassa: Kanadassa, Kiinassa, Yhdysvalloissa, Tanskassa, Suomessa, Isossa-Britanniassa, Venäjällä, Hollannissa, Saksassa, Belgiassa ja Luxemburgissa. Marraskuussa 2006 Arla osti 30 % suomalaisen Ingman Foodsin meijeriliiketoiminnasta ja loppuosan elokuussa 2008. == Melamiinikohu == Arlan yhteistyömeijerin maitojauheessa havaittiin elokuussa 2008 melamiinia. Asian tultua ilmi yritys lopetti äidinmaitovastikkeiden valmistamisen Kiinassa. Melamiini aiheutti munuaiskivien muodostumisen äidinmaidonvastiketta saaneille lapsille. Lisäksi kolme lasta kuoli myrkytyksen seurauksena. Kiinan terveysministeriön mukaan vastikkeeseen joutunut melamiini on aiheuttanut yli 6 000 sairastumista. Melamiini joutui maitoon, kun maidontuottajat ja välittäjät jatkoivat maitoa vesilisällä ja tämän piilottamiseksi oli melamiinilla nostettu valkuaispitoisuus ennalleen ja näin vältetty ilmitulo vilppitesteissä. == Lähteet == ==Aiheesta muualla== * Arla Foods * Arla Oy Luokka:Meijerit Luokka:Elintarvikealan tuotemerkit Luokka:Tanskalaiset osuuskunnat Luokka:Tanskalaiset elintarvikeyhtiöt Luokka:Aarhus
Lautoka

Lautoka on Fidžin saarivaltion toiseksi suurin kaupunki ja tärkeä satama. Se sijaitsee Viti Levun saaren luoteisrannikolla. Kaupungin väkiluku oli 71 573 vuoden 2017 väestönlaskennassa. Lautokan pinta-ala on 1 607 km². Lautokan tärkein vientituote on sokeriruoko. Suurin osa Fidžin sokerisadosta viedään Lautokan sataman kautta. Lautokan ympäristö on maan tuottoisinta sokeruruo'on kasvatusaluetta. Kaupungissa sijaitsee myös sokeritehdas. Lautokan edustalla sijaitsee korallisaaria, joilla on useita lomailukeskuksia. Nadiissa, noin 25 kilometriä Lautokasta etelään, sijaitsee maan tärkein kansainvälinen lentokenttä. == Lähteet == == Aiheesta muualla == Luokka:Fidžin kaupungit
Labasa

Labasa eli Lambasa on pikkukaupunki Fidžin saarivaltiolla. Sen asukasluku oli 26 601 vuonna 2017. Labasa on Vanua Levun saaren hallinnollinen keskus ja yksi sen tärkeimmistä asutuskeskuksista. Siellä on myös saaren lentoasema. Kaupunkia ympäröivät alueet ovat pääasiassa maanviljelyskäytössä, tärkeimpänä viljelykasvinaan sokeriruoko. Kaupungissa onkin sokeritehdas. == Lähteet == Luokka:Fidžin kaupungit
Annaba

Annaba (), antiikin aikana Hippo Regius, on kaupunki Algerian koillisosassa Välimeren rannalla lähellä Tunisian rajaa. Annaba on Annaban maakunnan pääkaupunki. Kaupungin asukasluku oli vuonna 2008 noin 376 000\. Annabassa sijaitsee muun muassa kansainvälinen lentokenttä ja vuonna 1975 perustettu yliopisto. Lukuvuonna 2019–2020 yliopistossa oli noin 43 000 opiskelijaa. Kaupungin nimenä on ollut myös Bône. Annabassa vallitsee välimerenilmasto. Lämpimintä on elokuussa, jolloin päivän keskilämpötila vaihtelee 20 °C:n ja 31 °C:n välillä. Viileintä on tammikuussa, jolloin päivän keskilämpötila vaihtelee 6 °C:n ja 17 °C:n välillä. Suurimmat sateet saadaan lokakuun ja huhtikuun välisenä aikana. Kuivinta on kesäkuusta elokuuhun. Vuosittainen sadanta on noin 680 millimetriä. == Lähteet == ==Aiheesta muualla== Luokka:Algerian kaupungit
Annaban maakunta

Annaban maakunta () eli wilaya on hallintoalue Algerian koillisosassa. Sen keskus on Annaban kaupunki. Maakunnan pinta-ala on 1 439 neliökilometriä. Asukkaita on 675 300 henkeä (vuonna 2018, arvio). Annaban maakunta rajoittuu idässä El Tarfin, etelässä Guelman ja lännessä Skikdan maakuntiin sekä pohjoisessa Välimereen. Luonnonalueita ovat rannikkovyöhyke, hedelmällinen Kherazan tasanko sekä Edoughin vuoret, joiden korkein huippu on Bouzizi (1 008 metriä). Ilmasto on välimerellinen. Talvet ovat kosteita ja kesät kuumia. Keskilämpötilat vaihtelevat 14 ja 34 asteen välillä. Vuotuinen sademäärä on 650–1 000 millimetriä. Maakunta jakautuu hallinnollisesti kuuteen piirikuntaan eli daïraan, joihin kuuluu 12 kuntaa. Piirikuntien keskukset ovat Aïn Berda, Annaba, Berrahal, Chetaïbi, El Bouni ja El Hadjar. Annabasta on maantieyhteydet Skikdaan, Constantineen ja Tunisian rajalle. Rautatie johtaa Algeriin, Costantineen ja Tébessaan. Annabassa on kauppa- ja kalastussatamat ja Chetaïbissa kalastussatama. Annaban lähellä sijaitsee Rabah Bitatin kansainvälinen lentoasema. Maakunnan elinkeinoja ovat teollisuus, maatalous, kalastus, liikenne ja matkailu. Suurimmat teollisuuslaitokset ovat Sider El Hadjarin terästehdas, Asmidalin lannoitetehdas ja Ferrovialin metallitehdas. Lisäksi on muun muassa elintarviketeollisuutta. Annabassa toimii yliopisto ja tekninen korkeakoulu. Nähtävyyksiä ovat Välimeren hiekkarannat ja rantakalliot, Chetaïbin ja Seraïdin lähistön vuoret sekä antiikin Hipponen rauniot. ==Lähteet== ==Aiheesta muualla== * Annaban matkailusivusto , , Luokka:Algerian maakunnat
Adrarin maakunta

Adrarin maakunta () eli wilaya on hallintoalue Algerian Saharassa. Sen keskus on Adrarin kaupunki. Maakunnan pinta-ala on 230 186 neliökilometriä. Asukkaita on 352 200 henkeä (vuonna 2021, arvio). Adrarin maakunta rajoittuu pohjoisessa Timimounin, idässä In Salahin, kaakossa Tamanrassetin, etelässä Bordj Badji Mokhtarin, lännessä Tindoufin ja luoteessa Béni Abbèsin maakuntiin sekä lounaassa Mauritaniaan. Se käsittää Touatin keidasalueen ja osan Tidikeltin keitaista. Niitä ympäröiviä luonnonalueita ovat Tanezrouftin kivinen tasanko, Läntisen Ison ergin ja Erg Chechin hiekka-aavikot sekä Timoktenin ja Boudan suolatasangot. Alueella vallitsee kuiva aavikkoilmasto. Vuotuinen sademäärä on alle 100 millimetriä. Lämpötila voi nousta kesällä 45 asteeseen ja laskea talvella nollaan. Vesistöjä ei ole, ja luonnonvarainen kasvillisuus on vähäistä. Eläinkuntaa edustavat harjalammas ja gasellit sekä monet matelijat. Elämän keitailla mahdollistaa pohjavesi, jota hyödynnetään perinteisen foggara-keinokastelujärjestelmän ja nykyaikaisten vesipumppujen avulla. Maakunta jakautuu hallinnollisesti kuuteen piirikuntaan eli daïraan, joihin kuuluu 16 kuntaa. Piirikuntien keskukset ovat Adrar, Aoulef, Fenoughil, Reggane, Tsabit ja Zaouiet Kounta. Adrarin maakunnasta erotetut Bordj Badji Mokhtar ja Timimoune saivat täyden itsehallinnon vuonna 2021. Adrarin kautta kulkee Malin rajalle Bordj Badji Mokhtariin johtava maantie RN6, josta haarautuu Regganessa Aoulefiin ja In Salahiin johtava RN52. Adrarin lähellä on kansainvälinen lentoasema. Maakunnan elinkeinoja ovat maatalous, liikenne, kaupankäynti ja matkailu. Maatalous tuottaa vihanneksia, hedelmiä, taateleita, maitoa ja lisääntyvässä määrin viljaa. Teollisuus on keskittynyt tomaattien ja muiden maataloustuotteiden jalostukseen. Käsityöläiset valmistavat keramiikkaa, perinteisiä vaatteita, nahkatavaraa ja koruja. Nähtävyyksiä ovat Saharan maisemat ja luonto sekä keitaiden kylät, niiden arkkitehtuuri ja perinteinen elämäntapa. Adrarissa toimii Ahmed Draian yliopisto. ==Lähteet== ==Aiheesta muualla== * Adrarin maakunnan sivusto Luokka:Algerian maakunnat
Adrar

Adrar tarkoittaa seuraavia asioita: * Adrar, maakunta Algeriassa * Adrar, kaupunki Algeriassa * Adrar, vuori Algeriassa * Adrar, alue Mauritaniassa * Adrar, tasanko Mauritaniassa.
Batna

Batna () on kaupunki ja Batnan maakunnan hallinnollinen keskus Algerian koillisosassa. Se sijaitsee Atlasvuoristoon kuuluvilla Aurèsvuorilla 405 kilometriä Algerista kaakkoon. Batnan kunnassa oli arviolta 339 200 asukasta vuonna 2017. ==Maantiede ja ilmasto== Batnan kunnan pinta-ala on 116,41 neliökilometriä. Se rajoittuu pohjoisessa Oued El Man ja Serianan, koillisessa Fesdisin, idässä Ouyoun El Assafirin, kaakossa Tazoultin sekä lounaassa ja lännessä Oued Chaaban kuntiin. Seudulla vallitsee aroilmasto. Tammikuun keskilämpötila on 6 ja heinäkuun 29 astetta. Vuotuinen sademäärä on 300–350 millimetriä. ==Historia== Seudun kanta-asukkaat ovat šawiaberbereitä, jotka puhuvat tašawitia ja arabiaa. Ranskalaiset perustivat vuonna 1844 asumattomalle paikalle varuskunnan, joka hallitsi lähellä sijainneiden roomalaisajan siirtokuntien tavoin tärkeää kulkureittien risteystä. Vuonna 1848 perustetulle kaupungille annettiin nimi Nouvelle Lambèse, mutta se sai pian takaisin entisen nimensä Batnan. Batna oli siirtomaa-aikana hiljainen varuskunta- ja hallintokaupunki. Sen asukasluku alkoi kasvaa Algerian sodan aikana, ja väestönkasvu on jatkunut voimakkaana myös maan itsenäistymisen jälkeen. Batnasta tuli departementin keskus vuonna 1956, ja 1960-luvulla sinne alkoi syntyä teollisuutta. Vuonna 1977 perustettiin yliopistokeskus, josta tuli täysimittainen yliopisto vuonna 1989. Biskran maakunta erotettiin Batnasta vuonna 1984. ==Liikenne ja talous== Batnan kautta kulkevat maantiet RN3, RN31 ja RN77 sekä Touggourtiin johtava rautatie. Kaupungin pohjoispuolella sijaitsee Mostepha Ben Boulaidin kansainvälinen lentoasema. Kaupungissa on mylly-, kaasu-, rakennustarvike-, metalli-, nahka- ja varsinkin tekstiiliteollisuutta. Se on myös tärkeä kaupallinen ja liikennekeskus, jonka vaikutus ulottuu maakunnan rajojen ulkopuolelle. ==Kaupunkikuva ja nähtävyydet== Kaupungin ruutukaavaan rakennettu matala keskusta edustaa tyypillistä siirtomaa-ajan arkkitehtuuria. Sitä ympäröivät laajat kerrostalo- ja esikaupunkialueet. Teollisuusalue sijaitsee rautatien toisella puolella. Vuorten ympäröimän laakson vadit on kanavoitu tulvien välttämiseksi. Juomavettä saadaan 20 kilometrin päästä El Mahderin tasangon porakaivoista. Seudun nähtävyyksiä ovat Numidian kuninkaiden mausoleumi Medracen sekä Lambaesiksen ja Timgadin roomalaiskaupunkien rauniot. Batnassa on useita hotelleja. ==Lähteet== ==Aiheesta muualla== Luokka:Algerian kaupungit
Benguela

Benguela on satamakaupunki läntisessä Angolassa. Se sijaitsee valtion pääkaupungista Luandasta etelään. Benguela on Benguelan maakunnan pääkaupunki. Portugalilaiset perustivat Benguelan vuonna 1617.http://www.britannica.com/EBchecked/topic/60816/Benguela Se oli kauan merkittävä kaupan keskus ja sieltä kuljetettiin orjia Brasiliaan ja Kuubaan. Vuoden 2019 arvion mukaan kaupungissa asui 640 372 asukasta. == Lähteet == == Aiheesta muualla == Luokka:Angolan kaupungit
Benguelan maakunta

Benguelan maakunta on maakunta Angolassa. Sen pinta-ala on 39 250 neliökilometriä ja asukasluku oli vuoden 2019 arvion mukaan noin 2 500 000. Maakunta sijaitsee läntisessä Angolassa, Atlantin valtameren rannikolla. Myös maakunnan pääkaupunki on nimeltään Benguela. Benguelan naapurimaakuntia ovat Cuanza Sul pohjoisessa, Huambo idässä sekä Huíla ja Namibe etelässä. Lännessä maakuntaa rajaa Atlantin valtameri. Keskilämpötila vaihtelee elokuun 20 °C ja maaliskuun 27 °C välillä. Maakuntaan kuuluu kymmenen kuntaa: * Baía Farta * Balombo * Benguela * Bocoio * Caimbambo * Catumbela * Chongoroi * Cubal * Ganda * Lobito == Lähteet == == Aiheesta muualla == Luokka:Angolan maakunnat
Bengo

Bengo on maakunta Angolassa. Sen pinta-ala on 20 300 neliökilometriä ja asukasluku oli vuoden 2019 arvion mukaan 445 690. Maakunnan pääkaupunki on Caxito. Bengon maakunta perustettiin vuonna 1980, kun Luandan maakunta jaettiin kahdeksi maakunnaksi. Bengon naapurimaakunnat ovat Zaire ja Uige pohjoisessa, Cuanza Norte idässä, Cuanza Sul etelässä sekä Luanda lännessä. Bengo sijaitsee Atlantin valtameren rannikolla ja maakunnassa vallitsee trooppinen ja kuiva ilmasto. Keskimääräinen lämpötila vaihtelee maaliskuun 26 °C ja heinäkuun 17 °C välillä. Bengoon kuuluu kuusi kuntaa: * Ambriz * Bula- Atumba * Dande * Dembos * Nambuangongo * Pango Aluquém ==Lähteet== == Aiheesta muualla == Luokka:Angolan maakunnat